क'कराजार , मार्च 12 : बड'लेन्ड टेरिटरियेल गावखुंथाय काउनसिल ( बीटीसी ) नि गाहाय हाग्रामा महिलारि बिथांआ फैगौ लख सभा बिसायखथि 2019 नि थाखाय क'कराझार लख सभा ( ट्रायबेल ) बियाबआव आसाम हादोरसा समाजआरि बिफान्नि मंत्री प्रमिला रानि ब्रम्ह बिथांखौ दिनै बीपीएफ दोलोनि बिजाथि फोसावनानै होयो । हाग्रामा महिलारि बिथांआ बिजाथि फोसावनानै बुङोदि " जों दिनै लख सभा बिसायखथिनि थाखाय बिजाथिनि फारिलाइखौ फोसावबाय , आरो जोंहा फोथायनाय दङदि देग्लायनि बिसायखथिआव जों देरहागोन , 17 थि लख सभा बिसायखथिआव भारतीय जनता पार्टी राजखान्थि दोलोनि गोरोबथाया थाबाय थागोन , मिरु सरकारनि खुंथायावबो गाहाय मंत्री नारेन्ड्र मोडी बिथांआनो देरहासार जागोन आरो हादोरखौ गुबुन मोनसे थाखोआव जौगाखां खालामगोन " । मखनो गोनांदि , फैगौ लख सभा बिसायखथिनि थाखाय आसाम हादोरसायाव बड'लेन्ड हालामनि बड'लेन्ड पिपल्स फ्रन्ट ( बिपिएफ ) राजखान्थि दोलोआनो बयनिख्रुयबो सिगांसिन गावसोरनि दोलोनि बिजाथिखौ फोसावनानै होयो । फारसेथिं प्रमिला रानि ब्रम्ह बिथांआ बुङोदि , " बिपिएफ दोलोआ आंनि सायाव एसेबांमानि फोथायनाय दङोब्ला आंनि बियाबआव आं देरहागोना रोखा " । 
क'कराझार पारलियामेन्टारि बियाबनि थाखाय बिपिएफ दोलोआ बिजाथि फोसावबाय